|  |  |
| --- | --- |
| **Naročnik:** | **Izvajalec:** |
| Republika SlovenijaMinistrstvo za javno upravo Tržaška cesta 211000 Ljubljana,ki ga zastopa Boštjan Koritnik, minister | ki ga zastopa  |

|  |  |
| --- | --- |
| Podpisnik pogodbe: Tomislav Jurmanv. d. generalnega sekretarja | Podpisnik pogodbe:  |
| Davčna št: 91838983 | Davčna št.:  |
| Matična št.: 2482762000 | Matična št.: |
| Transakcijski račun: SI56 0110 0630 0109 972,odprt pri Upravi za javna plačila | Transakcijski račun: |
| Telefon: 01 478 83 30Telefaks: 01 478 83 31 | Telefon: Telefaks:  |
| E-naslov: gp.mju@gov.si | E-naslov:  |

skleneta

**OKVIRNI SPORAZUM št. C3130-20-**

**I. UVODNE DOLOČBE**

1. **člen**

Pogodbeni stranki ugotavljata, da:

* se ta okvirni sporazum (v nadaljnjem besedilu: sporazum) sklepa na podlagi izvedenega postopka evidenčnega zbiranja ponudb z oznako št. 450-\_\_\_\_\_\_\_\_\_/2020 z dne X, za storitev skladiščnega poslovanja za računalniško opremo;
* je bil izvajalec izbran kot najugodnejši ponudnik na podlagi Priloge 1 (Tehnične specifikacije) in Priloge 2 (Ponudba št. X z dne X), Priloga 3 (Cenik), Priloga 4 (Vloga), Priloga 5 (Osnutek pogodbe), ki so priloge tega sporazuma in njegov sestavni del;
* se osebni podatki zaposlenih navedenih v tem sporazumu obdelujejo za potrebe izvajanja tega sporazuma v skladu z členom b/1/6 Uredbe (EU) 2016/679 Evropskega parlamenta in sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (v nadaljnjem besedilu: Splošna uredba o varstvu podatkov);
* se bo izvajalec pri opravljanju storitev seznanil z osebnimi podatki zaposlenih pri naročniku in ima zato po Splošni uredbi o varstvu podatkov vlogo uporabnika podatkov in mora po pridobitvi le-teh s temi ravnati s skrbnostjo upravljavca.

**II. PREDMET SPORAZUMA**

1. **člen**

Predmet tega sporazuma je storitev skladiščnega poslovanja za računalniško opremo (v nadaljnjem besedilu: blago), katero izvajalec opravi v svojem skladiščnem prostoru na naslovu X.

Prostorski obseg blaga, ki je uskladiščeno, je cca 3000 kosov in 40 različnih artiklov. Okvirna dimenzija palete je 80×120×120. Palete lahko odstopajo od okvirne dimenzije. Blago, ki bo kosovno dobavljeno, se sorazmerno ovrednoti (0,25 %; 0,50 %; 0,75 %) glede na dimenzijo palete.

1. **člen**

Za opravljanje storitev po tem okvirnem sporazumu je izvajalec dolžan:

* prevzemati in izdajati blago, ki je v lasti naročnika v svojem skladiščnem prostoru, v imenu naročnika in po njegovem nalogu,
* voditi računalniško evidenco o naročnikovem blagu, prevzemih in izdajah v aplikaciji naročnika »Maximo«,
* svoje pogodbene obveznosti izvajati v celoti brezhibno, kvalitetno, strokovno in na najracionalnejši način v okviru postopkovnika in v skladu z dobrimi poslovnimi običaji, ki veljajo na področju, za katero se okvirni sporazum sklepa,
* redno obveščati naročnika o poteku izvajanja pogodbenih obveznosti,
* omogočati naročniku ustrezen nadzor nad izvajanjem pogodbenih storitev,
* upoštevati pripombe, posredovane s strani naročnika,
* po končanem pogodbenem razmerju naročniku izročiti vso dokumentacijo in morebitna tehnična sredstva brez izjem.
1. **člen**

Za opravljanje storitev po tem okvirnem sporazumu je naročnik dolžan:

* izvesti izobraževanje in seznaniti izvajalca z Navodilom za uporabo aplikacije »Maximo«,
* glede nabave ali izdaje blaga posredovati izvajalcu zahtevek v aplikacijo – Maximo.

**III. POGODBENA CENA IN PLAČILO**

1. **člen**

Skupna okvirna vrednost sporazuma za opravljeno storitev znaša X EUR (z besedami: ) z vključenim DDV.

V primeru, da izvajalec ni zavezanec za plačilo DDV, se ne uporablja besedilo v prvem odstavku tega člena, ki se glasi: »z vključenim DDV«.

1. **člen**

Pogodbeno dogovorjene storitve iz prvega odstavka 2. člena tega sporazuma, bo naročnik plačeval po opravljenih storitvah, potrjenih in pravilno izstavljenih računih v roku 30 (trideset) dni od prejema računov. Računi morajo biti izstavljeni na podlagi cen iz ponudbe izvajalca.

Specifikacija, ki vsebuje natančen popis mesečnih storitev je obvezna priloga k računu, ki jo izvajalec dostavi, najkasneje do 15. v mesecu za storitve, opravljene v preteklem mesecu. Račun se mora sklicevati na številko sporazuma, na podlagi katere je izstavljen.

Plačilni rok prične teči naslednji dan po prejemu pravilno izstavljenega računa. Če zadnji dan roka za plačilo zapade na dan, ko je po zakonu dela prost dan oziroma v plačilnem sistemu TARGET ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan v sistemu TARGET

Izvajalec pošlje račun naročniku izključno v elektronski obliki (e-račun) skladno z zakonom, ki ureja opravljanje plačilnih storitev za proračunske uporabnike.

1. **člen**

Naročnik ne zagotavlja, da bo uporabil vse predvidene količini po priloženi ponudbi, hkrati pa si pridržuje pravico do prekoračitve količin navedenih v ponudbi, če bo to potrebno.

Morebitne druge storitve, ki niso zajete v sporazumu bo naročnik naročala v skladu s cenikom izvajalca. Za druge nepredvidene storitve si naročnik pridržuje 15% pogodbene vrednosti iz 5. člena tega okvirnega sporazuma.

**IV. NAČIN IZVAJANJA STORITEV**

1. **člen**

Storitev sporazuma je podrobneje specificirana v Prilogi 1 in Prilogi 2 ter se izvaja na način, kot je določen v teh prilogah in tem sporazumu.

1. **člen**

Naročnik po nakupu blaga posreduje izvajalcu zahtevek v aplikacijo naročnika »Maximo«, v katerem naročnik obvesti izvajalca o tem, kdaj bo dobavitelj predvidoma dobavil blago v skladišče, pri čemer naročnik (notranja organizacijska enota Ministrstva za javno upravo, ki bo blago naročila) izvajalcu posreduje telefonsko številko in elektronski naslov kontaktne osebe, ki bo blago dostavila v skladišče izvajalca. O nadaljnjih postopkih dostave blaga se dogovori izvajalec z dobaviteljem.

Dobavitelj po predhodnem dogovoru iz prejšnjega odstavka, blago opremljeno s serijsko in inventarno številko dostavil direktno izvajalcu v njegovo skladišče.

Izvajalec prevzame blago v imenu naročnika in potrdi prevzem ter podpiše dobavnico in prevzemni zapisnik (prevzemni list), pri čemer mora biti čitljivo s celimi besedami zapisano ime in priimek prevzemnika izvajalca. Prevzem blaga izvajalec evidentira v aplikaciji – Maximo (vključno s scanom inventarne številke).

V kolikor izvajalec pri pregledu blaga ugotovi razliko med dejanskim in naročenim stanjem ali izvajalec ugotovi, da je blago uničeno ali poškodovano, v celoti ali delno zavrne prevzem in to zabeleži tudi v aplikaciji Maximo.

V kolikor izvajalec ne zavrne prevzem blaga, ustrezno uskladišči to blago. V kolikor izvajalec delno zavrne prevzem blaga, nesporni del blaga ustrezno uskladišči, ostalo blago pa vrne prevozniku.

Izvajalec lahko blago zavrne najkasneje v roku sedem (7) dni od dneva izročitve in ugovarja škodi. Zavrnitev bo označena na prevzemnem zapisniku.

O zavrnitvi blaga mora izvajalec obvestiti naročnika.

1. **člen**

Prevoznike blaga sporoči skrbnik pogodbe v posebnem seznamu, ki ga lahko skrbnik pogodbe spremeni ali nadomesti z novimi seznami.

Storitve smejo naročati le za to pooblaščene osebe naročnika. Pooblaščene osebe naročnika sporoči skrbnik pogodbe v posebnem seznamu, ki ga lahko skrbnik pogodbe spremeni ali nadomesti z novim seznamom.

1. **člen**

Izdano blago evidentira izvajalec v aplikacijo naročnika »Maximo« na isti način, kot je to določeno v 9. členu tega sporazuma.

Izvajalec ob izdaji blaga iz aplikacije Maximo pripravi izdajni dokument (izdajnica), ki ga podpišeta izvajalec in prevoznik blaga.

1. **člen**

Izvajalec prevzema in izdaja blago na osnovi naročnikovih ali originalnih dobaviteljevih dokumentov. Kopije teh dokumentov hrani izvajalec, originale pa naročnik.

Originale dobaviteljevih dokumentov je izvajalec dolžan dostaviti naročniku enkrat tedensko.

1. **člen**

Naročnik opravi kakovostni prevzem blaga v prostorih dobavitelja, preden sledni dostavi blago v skladišče izvajalca.

Ob kakovostnem prevzemu blaga se naročnik zavezuje, da bo vsak izdelek, ki ga bo pregledal, na ustrezen način označil in o tem obvestil izvajalca.

**V. DRUGE OBVEZNOSTI STRANK SPORAZUMA**

1. **člen**

Izvajalec je dolžan opremo, mobilno napravo, na kateri bo naložena aplikacija »Maximo« in s pomočjo katere bo možen sken inventarnih številk, zagotoviti sam. Minimalne zahteve so definirane v Prilogi 1.

Naročnik je dolžan izvajalcu na njegovo mobilno napravo iz prejšnjega odstavka namestiti aplikacijo »Maximo« in mu omogočiti dostop do te aplikacije.

Naročnik se zavezuje, da bo izvedel usposabljanje in ustrezno usposobil izvajalca za delo na aplikaciji naročnika »Maximo«. Navodilo o uporabo aplikacije naročnika »Maximo« bo izvajalec prejel na izobraževanju oz. bo objavljeno na mestu, dostopnem izvajalcu.

1. **člen**

Izvajalec mora imeti skladiščni prostor urejen v skladu s požarnim redom, tehnično smernico TSG-1-001:2019, Zakonom o varstvu pred požarom, Zakonom o varnosti in zdravju pri delu ter ostalimi predpisi, ki se uporabljajo pri skladiščenju blaga v skladiščih.

Izvajalec je dolžan ves čas trajanja poslovnega razmerja skrbeti in zagotavljati dosledno izvajanje zakonskih, uradnih, normiranih ukrepov za preprečitev nastanka škode na računalniški opremi, ki je predmet skladiščenja. V primeru kršitve varnostnih določila ali dopustitve njihovih kršitev je izvajalec naročniku dolžan povrniti škodo, ki mu zato nastane.

Izvajalec je obvezan zagotoviti izvajanje varnostnih ukrepov tako, da je celotna računalniška oprema vselej skladiščena v stanju skladnem s predpisi, pri čemer je potrebno vsako napako, hibo nemudoma odpraviti in o vsaki o vsaki spremembi nevarnostnih okoliščin obvestiti naročnika.

Izvajalec je odgovoren za izdajo, prevzem in shranjevanje blaga v skladu z dobro skladiščno prakso in odgovarja za škodo na blagu, ki bi nastala zaradi neustreznega prevzema ali skladiščenja blaga, razen, če se dokaže, da je škoda nastala zaradi okoliščin, ki se jim ni bilo mogoče izogniti ali jih odvrniti ali da je nastala po krivdi naročnika, zaradi neustrezne embalaže ali neustrezne kakovosti.

1. **člen**

Izvajalec blago ne sme skladiščiti v drugih skladiščnih prostorih kot tistega, ki ga je navedel v ponudbi.

1. **člen**

Izvajalec mora zagotavljati, da skladiščni prostor ustreza naslednjim pogojem:

* v skladiščnem prostoru mora biti električna razsvetljava,
* v skladiščnem prostora mora biti zagotovljena temperatura od 0°C do +40°C,
* v skladiščnem prostora mora biti zagotovljena vlažnost od 10% do 80% (brez kondenzacije).
1. **člen**

Izvajalec mora izpolnjevati naslednje pogoje:

* dejavnost opravljanja skladiščnega poslovanja mora biti vpisana v registru; izdana morajo biti vsa potrebna dovoljenja za opravljanje tovrstne dejavnosti,
* opravljati mora delo s strokovno usposobljenimi delavci,
* obratovalni čas skladišča mora biti javno objavljen.
1. **člen**

Izvajalec naročniku dovoli:

* redni in izredni popis blaga,
* v vseh fazah skladiščenja pregledati blago in pogoje skladiščenja.
1. **člen**

Izvajalec mesečno posreduje naročniku podatke glede stanja palet (poročilo vsebuje najmanj oznako palet). Izvajalec mora prostor uporabiti racionalno in po potrebi, po dogovoru z naročnikom.

1. **člen**

Blago, ki bo predmet skladiščenja, je last naročnika.

1. **člen**

Naročnik uredi izvajalcu možnost oddaljenega dostopa do storitev, ki se opravljajo v aplikaciji naročnika »Maximo«, pri čemer izvajalec izpolni ustrezno vlogo (Priloga4) in z naročnikom sklene pogodbo – Oddaljen dostop (Priloga5), ki sta prilogi tega sporazuma in njegov sestavni del.

Stroški vzpostavitve in uporabe storitve oddaljenega dostopa do storitev v omrežju HKOM, se bodo izvajalcu obračunali v skladu z vsakokrat veljavnim cenikom (Priloga 3), ki je priloga tega sporazuma in njegov sestavni del.

**VI. ZAVAROVANJE**

1. **člen**

Izvajalec je dolžan naročniku izročiti zavarovalno polico, vinkulirano v korist naročnika, glede zavarovanja svoje odgovornosti za morebitno nastalo škodo iz 15. člena tega sporazuma.

Izvajalec ni dolžan zavarovati naročnikovega blaga, razen za primere, ki so določeni v tem sporazumu.

**VII.VARSTVO OSEBNIH PODATKOV**

1. **člen**

Skladno s predpisi, ki urejajo varstvo osebnih podatkov stranki sporazuma soglašata, da morebitnih osebnih podatkov ne bosta uporabljali v nasprotju z določili teh predpisov. Stranki sporazuma bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenih predpisov.

Stranki sporazuma se zavezujeta, da bosta ves čas strogo varovale kot poslovno skrivnost vse podatke in informacije v zvezi z delom in poslovanjem pogodbenih strank, ki jih bodo na kakršenkoli način pridobile pri delu oziroma v zvezi z delom po tej pogodbi. Stranki sporazuma se zavezujeta, da bosta ves čas varovali tudi osebne podatke pridobljene pri delu oziroma v zvezi z delom po tem sporazumu v skladu nacionalno zakonodajo, ki ureja varstvo osebnih podatkov in v skladu s Splošno uredbo o varstvu podatkov.

Izvajalec se s tem sporazumom zaveže, da bo vse podatke, dejstva in listine naročnika, s katerimi se bo seznanil v zvezi z izvedbo dela po tem sporazumu, skrbno varoval in jih ne bo razkril tretji osebni ali uporabil v svojo korist, ne v času trajanja te pogodbe, niti kadarkoli po njenem prenehanju.

Izvajalec z zavezo iz prejšnjega odstavka seznani pri njemu zaposlene.

**VIII. ODSTOP OD SPORAZUMA**

1. **člen**

Vsaka pogodbena stranka lahko pisno odstopi od pogodbe v tri (3) mesečnem odpovednem roku.

V primeru odstopa iz prvega odstavka tega člena sta pogodbeni stranki dolžni poravnati medsebojne obveznosti iz tega sporazuma in povrniti morebitno nastalo škodo.

V primeru bistvenih ali ponavljajočih se kršitev določil sporazuma lahko odstopi od sporazuma katerakoli od pogodbenih strank. Odstopni rok je v tem primeru en (1) mesec. V primeru uveljavljanja skrajšanega odpovednega roka morata stranki predhodno pisno opozoriti na bistvene ali ponavljajoče se kršitve.

Odpoved učinkuje naslednji dan po vročitvi odstopa.

**IX. SKRBNIK SPORAZUMA**

1. **člen**

Skrbnik sporazuma na strani naročnika je X, na strani izvajalca pa X.

O spremembi skrbnika sporazuma stranka obvesti drugo z dopisom, sprememba pa začne veljati z dnem prejema dopisa.

**X. VELJAVNOST SPORAZUMA**

1. **člen**

Sporazum se sklene za obdobje dveh (2) let in začne veljati z dnem podpisa obe pogodbenih strank.

**XI. POSEBNE IN KONČNE DOLOČBE**

1. **člen**

Izvajalec bo naročniku na njegov poziv, v roku osmih (8) dni od prejema poziva, posredoval podatke o:

* svojih ustanoviteljih, družbenikih, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.
1. **člen**

Izvajalec bo naročnika pisno obveščal o morebitnih spremembah naslova, elektronskega naslova in telefonske številke, in sicer takoj po nastanku spremembe. Če sprememba naslova ni sporočena, se kot relevantni naslovi štejejo obstoječi naslovi.

1. **člen**

Sporazum se lahko spremeni ali dopolni s pisnim aneksom, ki ga sprejmeta in podpišeta obe stranki sporazuma.

1. **člen**

Če katerakoli od določb sporazuma je ali postane neveljavna, to ne vpliva na druge določbe sporazuma. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

1. **člen**

Stranki sporazuma spore rešujeta sporazumno. V nasprotnem primeru jih rešuje stvarno pristojno sodišče v Ljubljani.

1. **člen**

Ta sporazum je napisana v treh (3) enakih izvodih, od katerih prejme enega (1) izvajalec in dva (2) naročnik.

|  |  |
| --- | --- |
| Kraj: LjubljanaŠt.: | Kraj:  |
| Datum:  | Datum:  |
|  |  |
| Naročnik:Republika SlovenijaMinistrstvo za javno upravo Tomislav Jurman v. d. generalnega sekretarja | Izvajalec: |

Priloge:

Priloga 1: Tehnična specifikacija – storitve skladiščenja računalniške opreme

Priloga 2: Ponudba št. X z dne X

Priloga 3: Cenik – Najem komunikacijske opreme in ostalih sredstev za potrebe povezave

 v omrežju HKOM prek interneta za uporabo tehnologije VPN

Priloga 4: Vloga za dodelitev pravic uporabniku za oddaljen dostop v omrežju HKOM

Priloga 5: Osnutek pogodbe – Najem komunikacijske opreme in ostalih sredstev za potrebe

 povezave v omrežju HKOM prek interneta za uporabo tehnologije VPN